
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση του αριθμού των Οπλιτών Πενταετούς Υποχρεώσεως του 


Π.Ν. 1 

Καθορισμός απαιτουμένων Γραμματικών Γνώσεων των Κατατασ- 

σομένων Εθελοντών Οπλιτών στο Στρατό Ξηρός. 2 

Καθορισμός αποδοχών του Ειδικού Επιστημονικού Προσωπικού με 
σχέση εργασίας Ιδιωτικού Δικαίου της Μονάδας Στρατηγικού 

Σχεδιασμού και Ανάλυσης Πολιτικής του Υπ. ΕΜ. 3 

Σύσταση Γραφείων του Τμήματος Τεκμηρίωσης της Δ/νσης Αγρο¬ 
τικής Πολιτικής και Τεκμηρίωσης . 4 

Χορήγηση άδειας ίδρυσης και λειτουργίας Σχολής Βυζαντινής Μου¬ 
σικής στην Ιερά Μητρόπολη Αιτωλίας και Ακαρνανίας. 5 

Έναρξη λειτουργίας Π.Υ. Οινοφύτων . 6 

Χορήγηση ειδικής αποζημίωσης για πρόσθετη εργασία στο προσω¬ 
πικό του Εθνικού Κέντρου Θαλασσίων Ερευνών (ΕΚΘΕ) .... 7 
Χορήγηση ειδικής αποζημίωσης για πρόσθετη εργασία στο προσω¬ 
πικό του Εθνικού Κέντρου Έρευνας Φυσικών Επιστημών «Δημό¬ 
κριτος» (ΕΚΕΦΕ «Δ»). 8 

Σύσταση Σχολικής Επιτροπής Νηπιαγωγείου, Δημοτικού Σχολείου 
και Γυμνασίου της Κοινότητας Βλαχοκερασιάς του Νομού Αρκα¬ 
δίας». 9 

Σύσταση Δημοτικής Επιχείρησης στο Δήμο Ναυπλιέων Ν. Αργολί¬ 
δας με την επωνυμία «Δημοτική Επιχείρηση Τουριστικής Ανά¬ 
πτυξης Ναυπλίου (Δ.Ε.Τ.Α.Ν.)».10 

Καθορισμός αποδέκτη διαθέσεως αποβλήτων Βιολογικού καθαρι¬ 
σμού της Κοινότητας Ερμιόνης Ν. Αργολίδας.11 

Τροποποιήσεις των άρθρων 23 παρ. 1, 27 και 31 παρ. 1 του Κανο¬ 
νισμού Λειτουργίας Διοικήσεως και Παροχών του ΚΑΦ Λιμένος 

Πατρών.12 

Εγκριση της 5/88 απόφασης του Αναπτυξιακού Συνδέσμου Λίμνης 

Ν. Εύβοιας.13 

Ανασυγκρότηση Γνωμοδοτικής Επιτροπής Τιμών Λιανικών Πωλή- 

σεων πόλεως Θεσσαλονίκης.14 

Τροποποίηση εν μέρει της 3577/18.4.87 απόφασης Νομάρχη Θε¬ 
σπρωτίας «περί συστάσεως ίδιου Νομικού Προσώπου με την 

επωνυμία «Πνευματικό Κέντρο Δήμου Φιλιατών».15 

Άδεια κυκλοφορίας του απολυμαντικού χώρου ΑΝΙΟδ 5ΡΑ. ... 16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 424 (1) 

Αύξηση του αριθμού των Οπλιτών Πενταετούς Υποχρεώσεως του Π.Ν. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Το άρθρο 1 του Ν. 1513/1985 «περί Οπλιτών του Στρατού Ξη- 
ράς με Πενταετή Υποχρέωση» (ΦΕΚ 12/Α’/8.2.85). 

β) Τις διατάξεις του άρθρου 13 του Ν. 1848/89 «περί Προελεύσεως 


των Μονίμων Αξιωματικών Οικονομικού και του Στρατολογικού Σώ¬ 
ματος των Ενόπλων Δυνάμεων και άλλες διατάξεις» (ΦΕΚ 112/ 
8.5.89). 

γ) Την εισήγηση του Αρχηγού του Γενικού Επιτελείου Ναυτικού. 

δ) Την Απόφαση του Πρωθυπουργού και του Υπουργού Εθνικής 
Άμυνας «περί καθορισμού αρμοδιοτήτων ΥΦΕΘΑ I. Σταθόπουλου» 
Π.Υ. 1505/4.9.91 (ΦΕΚ Β' 702/4.9.91). 

ε) Την υπ’ αριθμ. Υ. 1660/1007556/116/0006/23.1.92 Κοινή 
Απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στον Υφυπουργό Οικο¬ 
νομικών» (ΦΕΚ 31/Β/92), αποφασίζουμε: 

Άρθρο 1 

Την αύξηση του αριθμού των Οπλιτών Πενταετούς Υποχρεώσεως 
για το Πολεμικό Ναυτικό κατά 2.500 άτομα. 

Άρθρο 2 

Η ισχύς αυτής της απόφασης αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαΐου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΗΣ ΟΙΚΟΝΟΜΙΚΟΝ 

ΙΩΑΝ. ΣΤΑΘΟΠΟΥΛΟΣ Κ. ΓΙΑΤΡΑΚΟΣ 

- ♦- 

Αριθ. Φ 415.14/8/22338 (2) 

Καθορισμός απαιτουμένων Γραμματικών Γνώσεων των Κατατασσομέ- 
νων Εθελοντών Οπλιτών στο Στρατό Ξηράς. 

Ο ΑΡΧΗΓΟΣ ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 

Έχοντας υπόψη: 

α) Το άρθρο 44 του Ν.Δ. 445/1974 «περί Ιεραρχίας και Προαγω¬ 
γών Ανθυπασπιστών και Μονίμων και Εθελοντών Οπλιτών Ενόπλων 
Δυνάμεων» ως ετροποποιήθει, συνεπληρώθει και ισχύει σήμερον. 

β) Την υπ’ αριθμό Φ.415.14/61/30629/Σ.1454/11.4.1979/ 
ΓΕΣ/Ιο ΕΓ/4/γ Απόφαση Α/ΓΕΣ «περί Καθορισμού των Απαιτουμέ- 
νων Γραμματικών Γνώσεων των Κατατασσομένων Εθελοντών Οπλι¬ 
τών εις τον Στρατόν Ξηράς» (ΦΕΚ 413/27.4.79 τ.Β'). 

γ) Το άρθρο 5 του Ν. 660/1977 «περί Υπουργείου Εθνικής Αμύνης 
και των Οργάνων της Ανωτάτης Διοικήσεως και Ελέγχου των Ενό¬ 
πλων Δυνάμεων σε συνδυασμό και με την υπ’ αριθμ. 564/1978 γνω¬ 
μοδότηση του Νομικού Συμβουλίου του Κράτους. 

δ) Την υπ’ αριθμό 415.14/2/17060/Σ.594/3.2.1992/ΓΕΣ/1ο 
ΕΓ/4/3 Απόφαση Α/ΓΕΣ «Καθορισμός απαιτουμένων γραμματικών 
γνώσεων των κατατασσομένων Εθελοντών Οπλιτών εις τον Στρατόν 
Ξηράς» (ΦΕΚ 126/27.2.92 τ.Β'), αποφασίζουμε: 

Διαγράφουμε από το άρθρο 2ον Γραμματικαί Γνώσεις Κατατασσο¬ 
μένων Εθελοντών Οπλιτών Μουσικού Σώματος» της υπ’ αριθμό 
Φ.415.14/61/30629/Σ. 1454/11 Απρ. 79/ΓΕΣ/1ο ΕΓ/4γ Απο- 

φάσεως Α/ΓΕΣ «περί Καθορισμού των Απαιτουμένων Γραμματικών 
Γνώσεων των Κατατασσομένων Εθελοντών Οπλιτών εις τον Στρατόν 
Ξηρός» (ΦΕΚ 413/27.4.79 τ.Β’), όπως τούτο αντικαταστάθηκε με 
την υπ’ αριθμό Φ.415.14/2/17060/Σ.594/3.2.92/ΓΕΣ/1ο ΕΓ/ 
4/3 απόφαση Α/ΓΕΣ «Καθορισμός Απαιτουμένων Γραμματικών Γνώ¬ 
σεων των Κατατασσομένων Εθελοντών Οπλιτών εις τον Στρατόν Ξη¬ 
ρός» (ΦΕΚ 126/27.2.92 τ.Β'), την λέξη «Γενικού*. 

Η απόφαση αυτή να δημοσιευθεί σιην Εφημερίδα της Κυβερνήσεως. 

Αθήνα, 12 Ιουνίου 1992 
Ο Αρχηγός 

ΔΗΜΗΤΡΙΟΣ ΣΚΑΡΒΕΛΗΣ 
-+- 

Αριθ. 2043030/3158/0022 (3) 

Καθορισμός αποδοχών του Ειδικού Επιστημονικού Προσωπικού με 
σχέση εργασίας Ιδιωτικού Δικαίου της Μονάδας Στρατηγικού Σχε- 
διασμού και Ανάλυσης Πολιτικής του Τπ. ΕΜ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του άρθρου 19 παρ. 2 του Ν. 1876/1990 (ΦΕΚ 27/Α) «Ελεύθε¬ 
ρες συλλογικές διαπραγματεύσεις και άλλες διατάξεις». 

β) Του άρθρου 80 παρ. 4 του Νόμου 1892/90 (ΦΕΚ 101/Α/90) 
«Για τον εκσυγχρονισμό και την ανάπτυξη και άλλες διατάξεις». 

γ) Του άρθρου 2 του Π.Δ. 343/4 Οκτωβρίου 1990 (ΦΕΚ 135/Α/ 
4.10.91) «Σύσταση Γενικής Διεύθυνσης Μονάδας Στρατηγικού Σχε- 
διασμού και Ανάλυσης Πολιτικής του Υπουργείου Εμπορίου κ.τ.λ.». 

2. Την υπ’ αριθμ. ΔΙΠΠ/ΦΕΠ 30/οικ. 39579/23.11.90 (ΦΕΚ 
758/Β/30.11.90) απόφαση του Υπουργού Εμπορίου με την οποία ορί¬ 
ζεται ότι η πλήρωση των θέσεων Ειδικού Επιστημονικού Προσωπικού 
της ανωτέρω μονάδος θα γίνεται με επιλογή. 

3. Την υπ’ αριθμ. Υ.1660/1007556/116/0006Α/23.1.92 
(ΦΕΚ 31 /Β/24.1.92) απόφαση του Πρωθυπουργού και Υπουργού Οι¬ 
κονομικών, για την ανάθεση αρμοδιοτήτων στον Υφυπουργό Οικονομι¬ 
κών. 

4. Το γεγονός ότι συντρέχει περίπτωση αδυναμίας υπογραφής Ειδι¬ 
κής Συλλογικής Σύμβασης εργασίας γ’ αυτούς τους εργαζόμενους, 
αποφασίζουμε: 

1) Καθορίζουμε τις μηνιαίες αποδοχές του Ειδικού Επιστημονικού 
Προσωπικού με σχέση εργασίας ιδ. δικαίου αορίστου χρόνου που θα 
απασχολείται στη Μονάδα Στρατηγικού Σχεδιασμού και Ανάλυσης Πο¬ 
λιτικής του Υπουργείου Εμπορίου, στο ποσό των διακοσίων χιλιάδων 
(200.000) δρχ. 

2) Στις ανωτέρω αποδοχές δεν περιλαμβάνεται το ειδικό επίδομα 
προσέλκυσης και παραμονής το οποίο προβλέπεται από την παρ. 4 του 
αρ. 80 του Ν. 1892/90. 

3) Το ανωτέρω ποσό θα αναπροσαρμόζεται από την 1.7.1992 και 
εφεξής με τις εκάατοτε γενικές αυξήσεις επί των μισθών των μονίμων 
δημοσίων υπαλλήλων. 

4) Η απόφαση αυτή ισχύει από τη δημοσίευσή της στην εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουνίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΟΥ 

Κ. ΓΙΑΤΡΑΚΟΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 

-+- 

Αριθ. 351962 (4) 

Σύσταση Γραφείων του Τμήματος Τεκμηρίωσης της Δ/νσης Αγροτικής 

Πολιτικής και Τεκμηρίωσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 4 του άρθρου 2 του Ν. 51/75 (Α' 125) «περί 
αναδιοργανώσεως των δημοσίων πολιτικών υπηρεσιών». 

β) Της παρ. 9 του άρθρου 9 του Ν. 1586/86 (Α 37) «βαθμολογική 
διάρθρωση των θέσεων του Δημοσίου κλπ». 

γ) Του άρθρου 2 παρ. 2ε' του Π.Δ. 402/88 (Α 187) «Οργανισμός 


του Υπουργείου Γεωργίας». 

2. Το από 16.3.92 Υπηρεσιακό Σημείωμα της Δ/νσης Αγροτικής 
Πολιτικής και Τεκμηρίωσης για την ανάγκη σύστασης Γραφείων στο 
Τμήμα Τεκμηρίωσης, αποφασίζουμε: 

Συνιστούμε, στο Τμήμα Τεκμηρίωσης της Δ/νσης Αγροτικής Πολι¬ 
τικής και Τεκμηρίωσης, τα κατωτέρω Γραφεία, με τις αναφερόμενες σ’ 
αυτό αρμοδιότητες, ως εξής: 

1. Γραφείο Δημιουργίας Βάσεων Δεδομένων. 

α) Η τεκμηρίωση κάθε φύσεως μελετών και πληροφοριών του αγρο¬ 
τικού τομέα, που είναι απαραίτητα για την αποτελεσματική υποστήριξη 
του προγραμματισμού και την υποβοήθηση στη λήψη μέτρων και γενι¬ 
κότερα, τη χάραξη της πολιτικής στον αγροτικό τομέα. 

β) Η μέριμνα για την, σε συνεργασία με τη Δ/νση Πληροφορικής, Δη¬ 
μιουργία Τραπεζών Δεδομένων, για τα στοιχεία αρμοδιότητας της Δ/ 
νσης, καθώς και για την αξιοποίηση και εκμετάλλευση αυτών. 

γ) Η μέριμνα για τη μηχανογράφηση των δραστηριοτήτων του Γ ρα¬ 
φείου. 

δ) Η μέριμνα για την συγκέντρωση και καταγραφή των πληροφοριών 
που περιέχονται στην Ελληνική βιβλιογραφία και αφορούν τον αγροτικό 
τομέα. 

2. Γραφείο Εκμετάλλευσης Βάσεων Δεδομένων. 

α) Η μέριμνα για τη διασύνδεση της Χώρας με πληροφοριακά συστή¬ 
ματα του εξωτερικού και του εσωτερικού, που έχουν σχέση με την αγρο¬ 
τική πολιτική. 

β) Η χορήγηση των στοιχείων των βάσεων δεδομένων σε κάθε 
χρήση. 

γ) Η συμμετοχή στην αντιμετώπιση θεμάτων αρμοδιότητας του Γ ρα¬ 
φείου στα πλαίσια των Ε.Κ., καθώς και στα πλαίσια σχετικών συνεργα¬ 
σιών, με τρίτες χώρες και διεθνείς Οργανισμούς. 

3. Γραφείο Τεκμηρίωσης Στατιστικών 

α) Η μέριμνα για την τεκμηρίωση στατιστικών στοιχείων του αγροτι¬ 
κού τομέα. 

β) Η χορήγηση των στοιχείων και πληροφοριών αρμοδιότητας του 
Γραφείου σε κάθε χρήση. 

γ) Η συμμετοχή στην αντιμετώπιση θεμάτων αρμοδιότητας του Γ ρα¬ 
φείου στα πλαίσια των Ε.Κ., καθώς και στα τελαίσια σχετικών συνεργα¬ 
σιών, με τρίτες χώρες και διεθνείς Οργανισμούς. 

4. Γραφείο Κεντρικής Βιβλιοθήκης 

α) Η οργάνωση και λειτουργία της Κεντρικής Επιστημονικής Βιβλιο¬ 
θήκης, καθώς και η μέριμνα για τη διασύνδεση όλων των άλλων επι¬ 
στημονικών βιβλιοθηκών και Κεντρικών και Περιφερειακών Υπηρε¬ 
σιών, αρμοδιότητας του Υπουργείου, σε δίκτυο για την αποτελεσματική 
υποστήριξη ενός σύγχρονου συστήματος τεκμηρίωσης. 

β) Η συμμετοχή στην αντιμετώπιση θεμάτων αρμοδιότητας του Γ ρα¬ 
φείου στα πλαίσια των Ε.Κ., καθώς και στα πλαίσια σχετικών συνεργα¬ 
σιών, με τρίτες χώρες και διεθνείς Οργανισμούς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιουνίου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 
-♦- 

Αριθ. ΚΑΤΕΧΝ/Α/16514 (5) 

Χορήγηση άδειας ίδρυσης και λειτουργίας Σχολής Βυζαντινής Μουσι¬ 
κής στην Ιερά Μητρόπολη Αιτωλίας και Ακαρνανίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και κυβερνητικά όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.1957 Β.Δ. «περί κυρώσεως του εσωτερικού κανονισμού του 
ωδείου Θεσσαλονίκης». 

5. Την αριθμ. ΥΠΠθ/ΓΝΟΣ/49095/30.10.1991 απόφαση «Με¬ 
ταβίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού» στους Γεν. Γραμματείς, Γεν. Διευθυντές και Προϊ¬ 
σταμένους των Δ/νσεων Τμημάτων και Γ ραφείων της Κ.Υ. του ΥΠΠΟ 
(ΦΕΚ 987/τ.Β.) 28.11.991). 

6. Το από 13.5.1992 πρακτικό αυτοψίας της Δ/νσης Πολεοδομικού 
Γραφείου του Δήμου Αγρίνιου. 

7. Την από 8.4.1992 αίτηση του Μητροπολίτη Αιτωλίας και Ακαρ¬ 
νανίας με τα συνημμένα δικαιολογητικά, αποφασίζουμε: 

Χορηγούμε στην Ιερά Μητρόπολη Αιτωλίας και Ακαρνανίας άδεια 
ίδρυσης και λειτουργίας Σχολής Βυζαντινής Μουσικής, που θα στεγα¬ 
στεί στο κτίριο της οδού Καραϊσκάκη αρ. 20 στο Αγρίνιο και θα έχει την 
επωνυμία «Σχολή Βυζαντινής Μουσικής« «Δαυίδ ο Ψαλμωδός». 

Στην αίθουσα ομαδικής διδασκαλίας δεν επιτρέπεται η φοίτηση πε¬ 
ρισσοτέρων των 15 σπουδαστών. 

Η άδεια ισχύει από το σχολικό έτος 1992 - 1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιουνίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

- +- 

Αριθ. 19099 Φ.101.3/153 . (6) 

Έναρξη λειτουργίας Π.Υ. Οινοφύτων. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

α) Το υπ’ αριθμ. 425 Π.Δ. (ΦΕΚ 162 τ.Α’) /30.11.1990 «περί 
ιδρύσεως Πυροσβεστικού Σταθμού Γ' τάξεως στην Κοινότητα Οινοφύ- 
των του Νομού Βοιωτίας». 

β) Την υπ’ αριθμ. 530 Φ.101.3/28.5.92 αναφορά της Π.Υ. Οινο- 
φύτων. 

γ) Την υπ’αριθμ. 3137 Φ. 109.1/8.2.89 (ΦΕΚ 89 τ. Β') Απόφαση 
Υπουργού Δημόσιας Τάξης «περί μεταβίβασης αρμοδιοτήτων και εξου¬ 
σίας υπογραφής εγγράφων, με εντολή Υπουργού, στο Γενικό Γραμμα¬ 
τέα και όργανα του Πυροσβεστικού Σώματος, αποφασίζουμε: 

Ορίζουμε ημερομηνία έναρξης λειτουργίας της Π.Υ. Οινοφύτων, την 
6.2.92, ημερομηνία κατά την οποία άρχισε να λειτουργεί η Υπηρεσία 
αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Ιουνίου 1992 

Με εντολή Υπουργού 
Ο Γεν. Γραμματέας Δ.Τ. 

ΔΗΜΗΤΡΙΟΣ ΚΑΠΕΛΑΡΗΣ 

-♦- 

Αριθ. 7139(ΦΟΡ)605 (7) 

Χορήγηση ειδικής αποζημίωσης για πρόσθετη εργασία στο προσωπικό 
του Εθνικοί. Χ’ -ρου Θαλασσίων Ερευνών (ΕΚΘΕ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του άρθρου 7 του Ν. 2019/92 «Παρακράτηση φό¬ 
ρου και άλλες διατάξεις». 

β) Την αριθμ. 2022416/1474/0022/16.3.92 εγκύκλιο του 
Υπουργού Οικονομικών. 

γ) Το Ν. 1514/85 «Ανάπτυξη της επιστημονικής και τεχνολογικής 
έρευνας». 

δ) Το Π.Δ. 343/86 «Οργανισμός του ΕΚΘΕ». 

ε) Το Ν.Δ. 420/70 «περί αλιευτικού κώδικα». 

στ) Το γεγονός ότι υπάρχει ανάγκη για: 

α. ΕΠΙΣΤΗΜΟΝΙΚΟ ΠΡΟΣΩΠΙΚΟ: 

Έγκαιρη παράδοση των στοιχείων, τεχνικών εκθέσεων κλπ. μέσα 
στα χρονικά όρια που καθορίζονται στα πλαίσια των ερευνητικών προ¬ 
γραμμάτων που έχει αναλάβει το ΕΚΘΕ και συμμετέχουν οι εν λόγω 
υπάλληλοι. 

β. ΤΕΧΝΙΚΟ ΠΡΟΣΩΠΙΚΟ: 

Ανάλυση δειγμάτων υπό την εποπτεία του επιστημονικού υπευθύνου 
σε εύλογο χρονικό διάστημα, ώστε να μην υποστούν αλλοίωση. Παρα¬ 
κολούθηση και έγκαιρη επιδιόρθωση των ηλεκτρονικών οργάνων του 
Κέντρου και Ω/Κ «ΑΙΓΑΙΟ», ούτως ώστε να μην παρακωλύεται η 
εκτέλεση των ερευνητικών προγραμμάτων. Συνεχής μέριμνα για την 
εξασφάλιση της καλής λειτουργίας των ηλεκτρικών και υδραυλικών 


εγκαταστάσεων του Κέντρου, των δεξαμενών κλπ. 

γ. ΔΙΟΙΚΗΤΙΚΟ ΠΡΟΣΩΠΙΚΟ: 

Έγκαιρη διεκπεραίωση όλων των διοικητικών πράξεων, ειδικών λο¬ 
γαριασμών, και εν γένει των λογιστικών πράξεων ούτως ώστε στο τέλος 
κάθε μήνα να μην παραμένουν εκκρεμότητες. Σύνταξη μισθοδοτικών 
καταστάσεων, έγκαιρη απόδοση κρατήσεων, έκδοση ενταλμάτων και 
γενικά άμεση διεκπεραίωση υποχρεώσεων οικονομικής φύσεως. Παρα¬ 
κολούθηση εισερχομένων και εξερχομένων οργάνων και άμεση κατα¬ 
γραφή αυτών. 

δ) ΒΟΗΘΗΤΙΚΟ ΠΡΟΣΩΠΙΚΟ: 

Επί πλέον καθαρισμός των χώρων των εργαστηρίων του ΕΚΘΕ, ού¬ 
τως ώστε να μην παραμένουν οργανικά υπολείματα που μπορεί να αλ¬ 
λοιωθούν. Νυκτερινή επαγρύπνηση για τη φύλαξη των εγκαταστάσεων 
του ΕΚΘΕ. Έγκαιρη μεταφορά παντός είδους οργάνων, σκευών για 
επισκευή, μεταφορά στα πεδία έρευνας ή όπου αλλού απαιτείται για την 
εκτέλεση των ερευνητικών προγραμμάτων, αποφασίζουμε: 

1. Εγκρίνουμε τη χορήγηση της ειδικής μηνιαίας αποζημίωσης για 
πρόσθετες εργασίες στους μόνιμους και με σκεύη εργασίας Ιδιωτικού Δι¬ 
καίου αορίστου χρόνου, με τα αντίστοιχα τυπικά προσόντα, υπαλλήλους 
του ΕΚΘΕ ως εξής: 

Για τους υπαλλήλους ΠΕ, ΤΕ, ΔΕ και τις δακτυλογράφους: 

α) Με υπηρεσία μέχρι πέντε (5) ετών, δέκα τέσσερις χιλιάδες 
(14.000) δραιχμές, 

β) Με υπηρεσία άνω των πέντε (5) ετών, δέκα οκτώ χιλιάδες 
(18.000) δραχμές. 

Για τους υπαλλήλους της κατηγορίοις ΥΕ, οκτώ χιλιάδες (8.000) 
δραχμές. 

2. Το ποσό της αποζημίωσης καταβάλλεται στο τέλος κάθε μήνα ως 
εξής: 

Κατά το ήμισυ μεν από 1.1.92, στο ακέραιο δε από 1.1.93, υπό την 
προϋπόθεση ότι όλες οι εργασίες που μνημομεύονται στο σκεπτικό της 
παρούσης και που συνηγορούν για τη χορήγηση της ανωτέρω ειδικής 
άμεσα και αποτελεσματικά και πέραν της συνήθως παρεχόμενης μέσα 
στο κανονικό ωράριο εργασίας, όπως αυτό θα βεβαιώνεται από τους αρ¬ 
μοδίους Προϊσταμένους. 

3. Η ανωτέρω αποζημίωση δεν καταβάλλεται στις περιπτώσεις που 
δεν παρέχεται η πρόσθετη εργασία. Κατ’ εξαίρεση δεν θα γίνεται περι¬ 
κοπή στις ετήσιες κανονικές άδειες καθώς και σε κάθε άλλη ολιγοήμερη 
άδεια (αναρρωτική, γονική, συνδικαλιστική, κλπ.) και η οποία σε καμ- 
μιά περίπτωση δεν θα μπορεί να υπερβεί συνολικά τον ένα (1) μήνα το 
χρόνο. 

4. Οι αποσπασμένοι υπάλληλοι θα λαμβάνουν την αποζημίωση από 
την υπηρεσία στην οποία έχουν αποσπασθεί και στο ύψος που καταβάλ¬ 
λεται στους υπαλλήλους της εν λόγω υπηρεσίας, με εξαίρεση τους υπαλ¬ 
λήλους που δεν ανήκουν στον υπό στενή έννοια δημόσιο τομέα που δεν 
δικαιούνται την εν λόγω αποζημίωση. 

5. Κατά τα λοιπά ισχύουν τα οριζόμενα στην εγκύκλιο του Υπουργού 
Οικονομικών με αριθμ. 2022416/1474/0022/16.3.92. 

6. Η απόφαση αυτή ισχύει από 1.1.92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1992 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 
- -4»- - 

Αριθ. 7140(ΦΟΡ) 604 (8) 

Χορήγηση ειδικής αποζημίωσης για πρόσθετη εργασία στο προσωπικό 

του Εθνικού Κέντρου Έρευνας Φυσικών Επιστημών «Δημόκριτος» 

(ΕΚΕΦΕ «Δ»), 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του άρθρου 7 του Ν. 2019/92 «Παρακράτηση φό¬ 
ρου και άλλες διατάξεις». 

β) Την αριθμ. 2022416/1474/0022/16.3.92 εγκύκλιο του 
Υπουργού Οικονομικών. 

γ) Το Ν. 1514/85 «Ανάπτυξη της επιστημονικής και τεχνολογικής 
έρευνας». 

δ) Το Π.Δ. 71/87 «Οργανισμός του ΕΚΕΦΕ «Δ». 

ε) Το γεγονός ότι για την προώθηση των ερευνητικών προγραμμά¬ 
των του ΕΚΕΦΕ «Δ», την ανάπτυξη της έρευνας στους τομείς φυσικών 

επιστημών, την παροχή τεχνολογικών υπηρεσιών και την παραγωγή 
ειδικών τεχνολογικών προϊόντων απαιτείται εξειδικευμένο προσωπικό 
και αντίστοιχη τεχνική και διοικητική υποστήριξη. Λόγω της αναστο¬ 
λής των προσλήψεων και της αθρόας αποχώρησης υπαλλήλων για «συ- 
νταξιοδότηση δημιουργείται πρόσθετη εργασία στους υπαλλήλους για 
τις πιο πάνω δραστηριότητες του ΕΚΕΦΕ «Δ», αποφασίζουμε: 

1. Εγκρίνουμε τη χορήγηση της ειδικής πρόσθετης αμοιβής, στους 
υπαλλήλους του ΕΚΕΦΕ «Δ» για την προσφορά της επί πλέον εργασίας, 
προς τον σκοπό της ταχύτητας περάτωσης όλων των εκκρεμών υποθέ¬ 
σεων. 

Ειδικότερα χορηγείται: 

Α. Στους μόνιμους υπαλλήλους των κατηγοριών ΠΕ, ΤΕ και ΔΕ και 
δακτυλογράφους καθώς και στους με σύμβαση εργασίας ιδιωτικού δι¬ 
καίου αορίστου χρόνου υπαλλήλους που έχουν τα αντίστοιχα με τις πιο 
πάνω κατηγορίες τυπικά προσόντα: 

α) Με υπηρεσία μέχρι των πέντε (5) ετών, επτά χιλιάδες (7.000) 
δρχ. από 1.1.92 και δέκα τέσσερις χιλιάδες (14.000) δρχ. από 1.1.93. 

β) Με υπηρεσία άνω των πέντε (5) ετών εννέα χιλιάδες (9.000) δρχ. 
από 1.1.92 και δέκα οκτώ χιλιάδες (18.000) δρχ. από 1.1.93. 

Β. Στους υπαλλήλους της κατηγορίας ΤΕ καθώς και στους με σύμ¬ 
βαση εργασίας ιδιωτικού δικαίου αορίστου χρόνου υπαλλήλους που 
έχουν τα αντίστοιχα προσόντα αυτής της κατηγορίας, τέσσερις χιλιάδες 
(4.000) δρχ. από 1.1.92 και οκτώ χιλιάδες (8.000) δρχ. από 1.1.93. 

2. Τα παραπάνω ποσό καταβάλλονται στο τέλος κάθε μήνα εφόσον: 

α) Προωθούνται έγκαιρα τα ερευνητικά προγράμματα του ΕΚΕΦΕ 
«Δ» για την ανάπτυξη της έρευνας στους τομείς φυσικών επιστημών, την 
παροχή τεχνολογικών υπηρεσιών και την παραγωγή ειδικών τεχνολο¬ 
γικών προϊόντων. 

β) Παραμένουν οι υπάλληλοι στην υπηρεσία τους και μετά τη λήξη 
του κανονικού τους ωραρίου όταν οι ανάγκες το επιβάλλουν για την τα¬ 
χύτατη περάτωση των δραστηριοτήτων του ΕΚΕΦΕ «Δ» και την κά¬ 
λυψη των εκκρεμοτήτων προς εξυπηρέτηση του Δημοσίου συμφέροντος 
και των πολιτών. 

3. Η ανωτέρω αποζημίωση δεν καταβάλλεται σε περίπτωση αδι¬ 
καιολόγητης απουσίας του υπαλλήλου, αδείας άνευ αποδοχών, απερ¬ 
γίας κλπ, με εξαίρεση την ετήσια κανονική άδεια και την ολιγοήμερη 
άδεια απουσίας (αναρρωτική, γονική, συνδικαλιστική κλπ.) που δεν 
μπορεί να υπερβεί σε καμμιά περίπτωση συνολικά τον ένα μήνα το 
χρόνο, καθώς και τις στάσεις εργασίας εφ’ όσον βεβαιώνεται από τον 
προϊστάμενο ότι παρασχέθηκε το πρόσθετο έργο κατά τις υπόλοιπες 
ώρες. Η ειδική αποζημίωση για πρόσθετη εργασία καταβάλλεται με ξε¬ 
χωριστή κατάσταση και σε καμμιά περίπτωση δεν περιλαμβάνεται στην 
έννοια των τακτικών αποδοχών του υπαλλήλου και είναι ανεξάρτητη 
από τυχόν δικαιούμενη αποζημίωση για υπερωριακή εργασία. 

4. Οι αποσπασμένοι υπάλληλοι θα λαμβάνουν την αποζημίωση από 
την υπηρεσία στην οποία έχουν αποσπαθεί και στο ύψος που καταβάλλε¬ 
ται στους υπαλλήλους της εν λόγω υπηρεσίας, με εξαίρεση τους υπαλλή¬ 
λους που δεν ανήκουν στον υπό στενή έννοια δημόσιο τομέα που δεν δι¬ 
καιούνται την εν λόγω αποζημίωση. 

5. Ειδικά για το προσωπικό που είναι αποσπασμένο στην ΕΕΑΕ η 
αποζημίωση αυτή θα καταβάλλεται από το ΕΚΕΦΕ «Δ» λόγω μη ύπαρ¬ 
ξης Τακτικού Προϋπολογισμού στην ως άνω υπηρεσία. 

6. Σε περίπτωση που κάποιος υπάλληλος αδιαφορεί ή δεν συμμετέχει 
καθόλου στην προσπάθεια της υπηρεσίας για αύξηση της παραγωγικό¬ 
τητας, θα γίνεται με ευθύνη και κατά την κρίση του προϊσταμένου του 
περικοπή της αποζημίωσης. 

7. Κατά τα λοιπά ισχύουν τα οριζόμενα στην εγκύκλιο του Υπουργού 
Οικονομικών με αριθμ. 2022416/1474/0022/16.3.92. 

8. Η απόφαση αυτή ισχύει από 1.1.92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1992 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 


Αριθ. 7202 (9) 

Σύσταση Σχολικής Επιτροπής Νηπιαγωγείου, Δημοτικού Σχολείου και 
Γυμνασίου της Κοινότητας Βλαχοκερασιάς του Νομού Αρκα¬ 
δίας». 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 «Για την Ακα¬ 
δημία Αθηνών και άλλες εκπαιδευτικές διατάξεις» (Α.110) και 
β) Του άρθρου 187 του δημοτικού και κοινοτικού κώδικα (Π.Δ. 
323/1989) (Α' 146). 

2. Την 10/1992 απόφαση του Κοινοτικού Συμβουλίου Κοινότητας 
Βλαχοκερασιάς του Νομού Αρκαδίας για τη σύσταση σχολικής επιτρο¬ 
πής, αποφασίζουμε: 

1. Συνιστούμε στην Κοινότητα Βλαχοκερασιάς του Νομού Αρκαδίας 
ίδιο Νομικό Πρόσωπο με την επωνυμία «Σχολική Επιτροπή Δημοτικού 
Σχολείου Γυμνασίου Κοινότητας Βλαχοκερασιάς ». 

Η συνιστώμενη με την απόφαση αυτή σχολική επιτροπή διοικείται 
από (9) εννεαμελές Διοικητικό Συμβούλιο αποτελούμενο από: 

α) Τον εκάστοτε Πρόεδρο της Κοινότητας Βλαχοκερασιάς ως Πρόε¬ 
δρο της Σχολικής Επιτροπής, 

β) Τον εκάστοτε Διευθυντή του Δημοτικού Σχολείου Βλαχοκερασιάς. 
γ) Τον εκάστοτε Διευθυντή του Νηπιαγωγείου Βλαχοκερασιάς . 
δ) Τον εκάστοτε Διευθυντή του Γυμνασίου Βλαχοκερασιάς . 
ε) Έναν εκπρόσωπο του Συλλόγου Γονέων και Κηδεμόνων, 
στ) Δύο δημότες που ορίζονται με απόφαση του Κοινοτικού Συμβου¬ 
λίου. 

ζ) Δύο Κοινοτικούς συμβούλους που ορίζονταιμε απόφαση του Κοινο¬ 
τικού Συμβουλίου. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της σχολικής επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ,π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας ποσού δραχμών 150.000. 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 29 Μαΐου 1992 

Με εντολή Νομάρχη 
Ο Προϊστάμενος 
Σ. ΚΑΠΟΓΙΑΝΝΗΣ 

Αριθ. 6453 (10) 

Σύσταση Δημοτικής Επιχείρησης στο Δήμο Ναυπλιέων Ν. Αργολίδας 
με την επωνυμία «Δημοτική Επιχείρηση Τουριστικής Ανάπτυξης 
Ναυπλίου (Δ.Ε.Τ.Α.Ν.)». 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις: α) των άρθρων 260 έως 267, 274 και 287 του 
Δ.Κ.Κ. (Π.Δ. 323/89), β) του Π. Δ/τος 260/89 και γ) της αριθ. 
25027/2.4.1984 απόφασης του Υπουργού Εσωτερικών. 

2. Την αριθ. 78/92 απόφαση του Δημοτικού Συμβουλίου Ναυ¬ 
πλιέων περί συστάσεως δημοτικής επιχείρησης με την επωνυμία «Δημο¬ 
τική Επιχείρηση Τουριστικής Ανάπτυξης Ναυπλίου (Δ.Ε.Τ.Α.Ν.)» ως 
ίδιο Νομικό πρόσωπο ιδιωτικού Δικαίου, και με βάση την από το Φε¬ 
βρουάριο του 1992 συνταχθείσα από την Ελληνική Εταιρεία Τοπικής 
Ανάπτυξης και Αυτοδιοίκησης Α.Ε. (Ε.Ε.Τ.Α.Α.) οικονομοτεχνική με¬ 
λέτη σκοπιμότητας, αποφασίζουμε: 

1. Συνιστούμε στο Δήμο Ναυπλιέων δημοτική επιχείρηση με την 
επωνυμία «Δημοτική Επιχείρηση Τουριστικής Ανάπτυξης Ναυπλίου 
(Δ.Ε.Τ.Α.Ν.) ως ίδιο Νομικό Πρόσωπο ιδιωτικού Δικαίου, το οποίο διέ- 
πεται από τις διατάξεις των άρθρων 260 έως 267, 270, 274 και 287 
του Δημοτικού και Κοινοτικού κώδικα (Π.Δ. 323/89). 

2. Σκοπός της επιχείρησης είναι η συμβολή στην προώθηση της οικο¬ 
νομικής και Τουριστικής ανάπτυξης της περιοχής του Ναυπλίου και της 
ευρύτερης περιοχής και ειδικότερα ως στην προαναφερόμενη μελέτη της 
Ε.Ε.Τ.Α.Α. αναφέρεται. 

3. Η διάρκεια της επιχείρησης είναι είκοσι (20) χρόνια από τη δημο¬ 
σίευση της παρούσας στην εφημερίδα της Κυβέρνησης. 

4. Έδρα της επιχείρησης είναι η πόλη του Ναυπλίου του Νομού Αρ¬ 
γολίδας. 

5. Ο Δήμος διαθέτει στην επιχείρηση χρηματικό ποσό των πέντε εκα¬ 
τομμυρίων (5.000.000) δρχ. ως αρχικό κεφάλαιο. 

6. Πόροι της επιχείρησης είναι: τα έσοδα από την εκμετάλλευση των 
χώρων και των εγκαταστάσεων μετά την ολοκλήρωση των έργων της 
ΚΑΡΑΘΩΝΑΣ και τα οποία θα παραχωρηθούν σ’ αυτή, την άσκηση 
της δραστηριότητάς της δάνεια, κληρονομιές, δωρεές και λοιπές επιχο¬ 
ρηγήσεις. 

7. Η επιχείρηση διαλύεται: 

α) Με απόφαση του Δημοτικού Συμβουλίου και με την απόλυτη 
πλειοψηφία των μελών του, και με όμοια του Νομάρχη Αργολίδας, 
β) 'Οταν λήξει, χωρίς να παραταθεί η διάρκεια της επιχείρησης και 
γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. Στην εκκαθά¬ 
ριση διεκπεραιώνονται οι εκκρεμείς υποθέσεις, εισπράττονται οι απαιτή¬ 
σεις, ρευστοποιείται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στο Δήμο Ναυπλιέων. 

8. Η επιχείρηση διοικείται από εννεαμελές Διοικητικό Συμβούλιο, 
που τα μέλη του ορίζονται μαζί με αναπληρωτές από το Δημοτικό Συμ¬ 
βούλιο και θα απαρτίζεται από: 

α) τον Δήμαρχο ως Πρόεδρο, με αναπληρωτή τον Αντιδήμαρχο που 
θα ορίζεται από το Δήμαρχο. 

β) Ένα Δημοτικό Σύμβουλο της πλειοψηφίας, ως Αντιπρόεδρο, με 
αναπληρωτή επίσης Δημοτικό Σύμβουλο της πλειοψηφίας. 

γ) Ένα Δημοτικό Σύμβουλο της μειοψηφίας με αναπληρωτή επίσης 
Δημοτικό Σύμβουλο της μειοψηφίας. 

δ) Έναν εκπρόσωπο των εργαζομένων στην επιχείρηση, εάν αυτή 
απασχολεί περισσότερους από είκοσι (20) εργαζόμενους, με τον ανα¬ 
πληρωτή του. 

ε) Έναν εκπρόσωπο της Ομοσπονδίας επαγγελματιών - Βιοτεχνών 
Ναυπλίου. 

στ) Έναν εκπρόσωπο του Συλλόγου Ξενοδόχων Ναυπλίου, 
ζ) Τρεις δημότες ή κατοίκους Ναυπλίου που έχουν πείρα ή γνώσεις 
σχετικές με το αντικείμενο της επιχείρησης. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η διαχείρηση και η εποπτεία της επιχείρησης, 
διέπονται από της σχετικές με τις δημοτικές επιχειρήσεις διατάξεις του 
Π.Δ. 323/89 (Δ.Κ.Κ.) και την αριθ. 25027/2.4.1984 απόφαση του 
Υπουργού Εσωτερικών. 


Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 27 Ιουνίου 1992 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΥ 

-φ- 

Αριθ. Ζ/οικ.4904 (11) 

Καθορισμός αποδέκτη διαθέσεως αποβλήτων Βιολογικού καθαρισμού 
της Κοινότητας Ερμιόνης Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Την Ε1β/221/65 Υγειονομική Δ/ξη «περί λυμάτων και βιομη¬ 
χανικών αποβλήτων», όπως τροποποιήθηκε αυτή με τις Γ1/ 
178331/71 και Γ4/1305/74 όμοιες. 

2. Την από 21.5.92 γνωμοδότηση της Επιτροπής, που συστήθηκε 
με την Ζ/6959/90 απόφαση της Νομάρχου Αργολίδος, αποφασί¬ 
ζουμε: 

Χαρακτηρίζουμε αποδέκτη αποβλήτων του βιολογικού καθαρισμού 
της Κοινότητας Ερμιόνης την θάλασσα στη θέση, που είναι στην άκρη 
του Ακρωτηρίου «ΚΡΟΘΙ» της Κοινότητας Ερμιόνης. 

Η διάθεση των αποβλήτων στον αποδέκτη θα γίνεται με τους εξής 
όρους: 

1. Τα απόβλητα θα επεξεργάζονται στο βιολογικό καθαρισμό θα εί¬ 
ναι άοσμα, διαυγή, δεν θα περιέχουν τοξικά κατάλοιπα ή παθογόνα μι¬ 
κρόβια. 

2. Η εκβολή θα γίνεται σε βάθος θαλάσσης 30 μ. τουλάχιστον και 
απόσταση από την ακτή 100 μ. 

3. Τα λύματα δεν θα αλλάζουν τα χαρακτηριστικά του νερού του απο¬ 
δέκτη, όπως αυτά καθορίζονται στο άρθρο 4 παρ. 2, 3 της Εΐβ/ 
221/65 υγειονομικής Δ/ξης, τα οποία θα είναι κατάλληλα για κάθε 
χρήση πλην αλιείας εδωδίμων οστρακοδέρμων και κολυμβήσεως. 

3. Τα ποιοτικά χαρακτηριστικά των λυμάτων μετά τον βιολογικό 
καθαρισμό τους θα είναι: ΒΟϋ — 40ΜΟ/Ε., ΟΟϋ — 100ΜΟ/Ε. ΡΗ 6 
— 9, 85 — 40ΜΟ/Ε., ολικός Φώσφορος Ρ — 2ΜΟ/Ε,, ολικό Άζωτο 
(Αμμωνιακά) — 15ΜΟ/Ε., ελεύθερο χλώριο — 7ΜΟ/Ε. λίπη έλαια — 
20ΜΟ/Ε., διαλυμένο οξυγόνο τουλάχιστον 5 ΜΟ/Ε. και απορρυπα¬ 
ντικά — 5ΜΟ/Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 1 Ιουνίου 1992 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΥ 

-ψ- 

Αριθ. 1945 (12) 

Τροποποιήσεις των άρθρων 23 παρ. 1, 27 και 31 παρ. 1 του Κανονι¬ 
σμού Λειτουργίας Διοικήσεως και Παροχών του ΚΑΦ Λιμένος Πα- 

τρών. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 11 του κωδ. Ν. 5167/32 «περί ρυθμί- 
σεως των εις τους Λιμένας φορτοεκφορτωτικών εργασιών, όπως έχουν 
τροποποιηθεί και συμπληρωθεί από τις διατάξεις του άρθρου 6 του Ν.Δ. 
1254/49 «περί τροποποιήσεως και συμπληρώσεως ενίων διατάξεων 
των περί φορτοεκφορτώσεων νόμων» σε συνδυασμό με τις διατάξεις της 
παραγρ. 6 του άρθρου 38 του Ν. 3239/1955». 

2. Τις διατάξεις του άρθρου 1 του Ν.Δ. 532/70 «περί συμπληρώ¬ 
σεως των διατάξεων περί διοικητικής αποκεντρώσεως σε συνδυασμό με 
τις διατάξεις της παρ. 6 του άρθρου 2 του Β.Δ. 711/70 «περί καθορι¬ 
σμού των διατηρουμένων υπέρ του Υπουργού και των Περιφερειακών 
Αρχών διανομαρχιακού επιπέδου του Υπουργείου Εργασίας αρμοδιοτή¬ 
των, κατά τας παρ. 1 και 4 του άρθρου 1 ως και κατά το άρθρο 4 του 
Ν.Δ. 532/70». 

3. Τις διατάξεις του άρθρου 24 του Π.Δ. 368/89 «περί Οργανισμού 

του Υπουργείου Εργασίας». , 

4. Την αριθ. I - 198/2.1.84 απόφαση Νομάρχη Αχαΐας «περί μετα- 
βιβάσεως αρμοδιοτήτων στον Προϊστάμενο της Δ/νσης Επιθ/σης Ερ¬ 
γασίας Ν. Αχαΐας». 

5. Τη σύμφωνη γνώμη του Υπουργού Εργασίας, η οποία διατυπώ¬ 
θηκε στο αριθ. 12520/22.4.92 έγγραφό του. 

6. Απόσπασμα πρακτικών της αριθ. 1102/19.3.92 συνεδρίασης 

της Δ.Ε. του ΚΑΦ Λιμένος Πατρών κατά την οποία αποφασίσθηκε η 
αύξησις των καταβαλλομένων από το ΚΑΦ εφ άπαξ αποζημιώσεως, 
εξόδων κηδείας και μηνιαίου βοηθήματος, που υποβλήθηκε στην Υπη¬ 
ρεσία μας με το αριθ. 47/3.4.92 έγγραφο του ΚΑΦ Λιμένος Πατρών. 

7. Την οικονομική δυνατότητα του ΚΑΦ Λιμένος Πατρών, αποφασί¬ 
ζουμε: 

Εγκρίνουμε όπως τα άρθρα 23 παρ. 1, 27 και 31 παρ. 1 του Κανονι¬ 
σμού Λειτουργίας - Διοικήσεως και Παροχών του ΚΑΦ Λιμένος Πα¬ 
τρών, ο οποίος εγκρίθηκε με την απόφαση του Υπουργείου Εργασίας 
αριθ. 61622/4765/1962 (ΦΕΚ 308 τ. Β' της 1.9.62) και τροποποι¬ 
ήθηκε και συμπληρώθηκε μεταγενέστερα, διαμορφωθούν ως εξής: 

Άρθρο 23 

Ποσό εφ’ άπαξ αποζημίωσης 

Το ποσό της εφ’ άπαξ αποζημίωσης, που καταβάλλεται σ’ αυτούς 
που υπάγονται στο ΚΑΦ Λιμένος Πατρών, ορίζεται σύμφωνα με τα έτη 
συμμετοχής τους σ’ αυτό ως εξής: 

Γι’ αυτούς που έχουν 10 έτη συμμετοχής στο ΚΑΦ δρχ. πεντακόσιες 
εξήντα εννέα χιλιάδες επτακόσιες (569.700). 

Το ποσό αυτό των πεντακοσίων εξήντα εννέα χιλιάδων επτακοσίων 
θεωρείται βασικό και προσαυξάνεται κατά δρχ. εξήντα μία χιλιάδες εξα- 
κόσιεςς εξήντα οκτώ (61668) για κάθε έτος συμμετοχής στο ΚΑΦ άνω 
της ΙΟετίας και μέχρι να συμπληρωθούν 20 έτη συμμετοχής για κάθε 
δε έτος άνω της 20ετίας και μέχρι να συμπληρωθούν 30 έτη συμμετο¬ 
χής προσαυξάνεται κατά δρχ. εξήντα έξι χιλιάδες εξακόσιες εβδομήντα 
δύο (66.672). 

Η ασφάλιση φορτοεκφορτωτών στο ΚΑΦ μπορεί να συνεχίζεται και 
μετά τη συμπλήρωση 30 ετών συμμετοχής σ’ αυτό και να παρατείνεται 
μέχρι 35 έτη κατ’ ανώτατο όριο με την προϋπόθεση ότι κατά τη συ¬ 
μπλήρωση των 30 ετών ο δικαιούχος δεν έχει συμπληρώσει το 60ο έτος 
της ηλικίας του, η δε ασφάλιση θα διακόπτεται οπωσδήποτε μόλις ο 
φορτοεκφορτωτής συμπληρώσει το 60ο έτος αυτής, ανεξάρτητα από το 
χρόνο συμμετοχής του στο ΚΑΦ. 

Για κάθε έτος συμμετοχής άνω της 30ετίας το ποσό της εφ’ άπαξ 
αποζημιώσεως ορίζεται σε δρχ. εξήντα έξι χιλιάδες τετρακόσιες τριάντα 
δύο (66.432) του ανωτάτου ορίου αυτής μη δυναμένου συνολικά να 
υπερβεί το ποσό των δρχ. δύο εκατομμυρίων εκατόν ογδόντα δύο χιλιά¬ 
δες διακόσιων (2.182.200). 

Ένα ολόκληρο έτος συμμετοχής στο ΚΑΦ αποτελείται από 300 ημε¬ 
ρομίσθια ασφαλίσεως στο ΙΚΑ, κλάσμα κάτω των 150 ημερομισθίων 
διαγράφεται, άνω δε των 150 ημερομισθίων υπολογίζεται σαν ολό¬ 
κληρο έτος για την προσαύξηση, όχι όμως και για τη θεμελίωση του δι¬ 
καιώματος λήψεως παροχής. 

Άρθρον 27 

Σε περίπτωση θανάτου φορτοεκφορτωτού που είναι εφοδιασμένος με 
βιβλιάριο επαγγελματικής ταυτότητας της Ε.Ρ.Φ. Λιμένος Πατρών και 
(ανεξάρτητα αν οι δικαιούχοι αυτού δικαιούνται την εφ’ άπαξ αποζημί¬ 
ωση που καταβάλλεται λόγω θανάτου, καταβάλλεται βοήθημα για 
έξοδα κηδείας μέχρι του ποσού των δρχ. ογδόντα επτά χιλιάδων πεντα¬ 
κοσίων (87.500). 

Το ίδιο ισχύει όταν πρόκειται για θάνατο βοηθηματοδουμένου από το 
ΚΑΦ με μηνιαίο βοήθημα. 

Το ανωτέρω ποσό καταβάλλεται στην οικογένεια του θανόντος ή σ’ 
αυτούς που επιμελούνται την κηδεία του. 

Άρθρο 31 

Εις τους ήδη κατά την έναρξη της ισχύος του παρόντος βοηθηματο- 
δοτουμένους δια μηνιαίου βοηθήματος εργάτες, φορτοεκφορτωτές, θε- 
μελιωθέντος επί τη βάσει του προγενεστέρου κανονισμού συνεχίζεται η 
καταβολή του, αυξανομένου σε δρχ. δέκα χιλιάδες επτακόσιες 

(10.700). 

Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 27 Μάΐου 1992 

Με εντολή Νομάρχη 
Ο Προϊστάμενος 
ΗΛΙΑΣ ΧΡΙΣΤΟΠΟΥΛΟΣ 


Αριθ. 11734 (13) 

Εγκριση της 5/88 απόφασης του Αναπτυξιακού Συνδέσμου Λίμνης Ν. 

Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του αρθρ. 12 του Ν. 1188/81 και τις όμοιες του Ν. 
1586/86 για βαθμολόγηση διάρθρωση των θέσεων του Δημοσίου, Νο¬ 
μικών Προσώπων Δημοσίου Δικαίου και των ΟΤΑ. 

2. Την αριθ. 5/88 απόφαση του Δ.Σ. του Αναπτυξιακού Συνδέσμου 
Λίμνης με την οποία ψηφίζεται νέος Οργανισμός Εσωτερικής Υπηρε¬ 
σίας. 

3. Την αριθ. 3/92 σύμφωνη γνώμη και απόφαση του Υπηρεσιακού 
Συμβουλίου του άρθρ. 5 του Ν. 1188/81 που διατυπώθηκε στο αριθ. 
5/92 πρακτικό. 

4. Ολόκληρο το σχετικό φάκελο, αποφασίζουμε: 

Εγκρίνουμε την αριθ. 5/88 απόφαση του Αναπτυξιακού Συνδέσμου 
Λίμνης, που αφορά την οργανική σύνθεση και διαβάθμιση του τακτικού 
προσωπικού αυτού ήτοι: 

1. Μία θέση υπαλλήλου Διοικητικού Πανεπιστημιακής Εκπ/σης με 
σχέση Ι.Δ. αορίστου χρόνου. 

2. Μία θέση Οικονομολόγου Παναπιστημιακής Εκπ/σης με σχέση 
εργασίας Ι.Δ. αορίστου χρόνου. 

3. Μία θέση τεχνολόγου Πολιτικού Μηχανικού με σχέση Ι.Δ. αορί¬ 
στου χρόνου. 

4. Μία θέση κλητήρα - θυρωρού γενικών καθηκόντων με σχέση ερ¬ 
γασίας Ι.Δ. αορίστου χρόνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 4 Ιουνίου 1992 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

-♦- 

Αριθ. Σ. 439 (14) 

Ανασυγκρότηση Γνωμοδοτικής Επιτροπής Τιμών Λιανικών Πωλήσεων 
πόλεως Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Την κοινή απόφαση των υπουργών Εθνικής Οικονομίας και Οικο¬ 
νομικών, με αριθμό 2023486/1614/0022/7.4.1992 «περί (ανασυ¬ 
γκρότησης Γνωμοδοτικών Επιτροπών που λειτουργούν στη Γενική 
Γραμματεία Εθνικής Στατιστικής Υπηρεσίας της Ελλάδος». 

2. Το έγγραφο με αριθ. 685/30.1.92 του Εμπορικού και Βιομηχα¬ 
νικού Επιμελητηρίου Θεσσαλονίκης. 

3. Το έγγραφο με αριθ. 2859/20.2.92 του Εργατοϋπαλληλικού 
Κέντρου Θεσσαλονίκης με τα οποία ορίζονται τα τακτικά και αναπλη¬ 
ρωματικά μέλη αυτών, αποφασίζουμε: 

Συγκροτούμε Γνωμοδοτική Επιτροπή Τιμών Λιανικών Πωλήσεων 
πόλεως Θεσσαλονίκης και ορίζουμε τα μέλη αυτής ως εξής: 

1) Τον Δ/ντή Εσωτερικών Νομαρχίας Θεσσαλονίκης σαν Πρόεδρο 
Επιτροπής αναπληρούμενο από το νόμιμο αναπληρωτή του. 

2) Τον Δημήτριο Παρίση σαν τακτικό μέλος και τον Στέργιο Σαββα¬ 
τιανό σαν αναπληρωματικό μέλος, εκπρόσωποι του Εμπορικού και Βιο¬ 
μηχανικού Επιμελητηρίου Θεσσαλονίκης. 

3) Τον Ακριτίδη Θεόδωρο σαν τακτικό μέλος και τον Κακανά Αθανά¬ 
σιο σαν αναπληρωματικό μέλος, εκπρόσωποι του Εργατικού Κέντρου 
Θεσσαλονίκης. 

4) Καθήκοντα Εισηγητού και Γραμματέα της Επιτροπής θα εκλεγεί 
ο Προϊστάμενος της Υπηρεσίας Στατιστικής Ν. Θεσσαλονίκης αναπλη- 
ρούμενος από το νόμιμο αναπηρωτή του. 

Η ανωτέρω επιτροπή είναι αρμόδια για τον έλεγχο της πληρότητας 
και ακρίβειας των συλλεγομένων λιανικών τιμών, ύστερα από εισήγηση 
του Προϊσταμένου της Υπηρεσίας Στατιστικής Ν. Θεσσαλονίκης. 

Η θητεία των μελών της Γνωμοδοτικής Επιτροπής Τιμών Λιανικής 
Πώλησης ορίζεται διετής και η πρώτη διετία λήγει στις 31.12.1993. 

Η Γνωμοδοτική Επιτροπή Τιμών Λιανικής Πώλησης συνεδριάζει με 
παρουσία όλων των μελών της και για την έκδοση γνωμοδότησης απαι¬ 
τείται απόλυτη πλειοψηφία. 

Κατά τις συνεδριάσεις της ανωτέρω Επιτροπής τηρούνται από τον 
Γραμματέα πρακτικά τα οποία για κάθε συνεδρίαση της Επιτροπής 

υπογράφονται αντίστοιχα από τον Πρόεδρο, τα μέλη και τον Γραμματέα 

τΤ)ς \ 

Κάθε προγενέστερη απόφαση επί του ίδιου θέματος καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 19 Μαΐου 1992 

Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΤΛΟΣ 

-♦- 

Αριθ. 6417 (15) 

Τροποποίηση εν μέρει της 3577/18.4.87 απόφασης Νομάρχη Θε¬ 
σπρωτίας «περί συστάσεως ίδιου Νομικού Προσώπου με την επωνυ¬ 
μία «Πνευματικό Κέντρο Δήμου Φιλιατών». 

, Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις των άρθρων: α) 1 του Π. Δ/τος 331/83 και 0) 187 
του Π.Δ. 323/89 (Δ.Κ.Κ.). 

2. Την αριθ. 14/92 απόφαση του Δ.Σ. του Πνευματικού Κέντρου 
Δήμου Φιλιατών ως και την αριθ. 38/92 απόφαση του Δημοτικού Συμ¬ 
βουλίου Φιλιατών, που αφορούν την τροποποίηση της συστατικής πρά¬ 
ξης του εν λόγω Πνευματικού Κέντρου ως προς το σημείο της ετήσιας 
επιχορήγησης του Δήμου Φιλιατών προς το Πνευματικό Κέντρο αυτού, 
αποφασίζουμε: 

1. Τροποιποιούμε εν μέρει την αριθ. 3577/16.4.87 απόφασή μας, 
περί συστάσεως Πνευματικού Κέντρου Δήμου Φιλιατών, που δημοσιεύ¬ 
τηκε στο αριθ. 292/9.6.87 ΦΕΚ (τ. Β') και συγκεκριμένα ως προς το 
άρθρο 3 παρ. α’ αυτής, ήτοι: 

«Η ετήσια επιχορήγηση του Δήμου από 500.000 δρΥ. σε 
3.000.000 δραχμές». Μ 

2. Κατά τα λοιπά ισχύει η αριθ. 3577/16.4.87 προγενέστερη από¬ 
φασή μας. 

Η παρούσα να δημοσιευθεί στην Εφημερίδα της Κυβερνήσεως. 

Ηγουμενίτσα, 1 Ιουνίου 1992 
Ο Νομάρχης 

ΧΑΡΙΛΑΟΣ ΦΡΑΓΚΟΤΛΗΣ 


Αριθ. 12996 (16) 

Αδεια κυκλοφορίας του απολυμαντικού χώρου ΑΝΙΟδ δΡΑ. 

ΕΘΝΚΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Έχοντας υπόψη: 

1. Τις διατάξεις: α) του Ν. 1316/83 και Ν. 1965/91 και β) του αρ. 
3 της Υπ. Απόφασης 10164/89. 

2. Τη γνωμάτευση της Επιτροπής Εγκρίσεων αρ. Γ-84/21.2.92, 
αποφασίζουμε: 

Χορηγούμε άδεια κυκλοφορίας στο απολυμαντικό χώρου: ΑΝΙΟδ 
δΡΑ. 

Μορφή - Περιεκτικότητα: ΥΓΡΟ Συσκευασία σε πλαστικά δοχεία 
των 251ί£ 

Δικαιούχου: ΕΑΒΟΚΑΤΟΙΒΕδ ΑΝΙΟδ δ.Α. ΓΚΑΝΟΕ 
Παρασκευαστή: ΕΑΒΟΚΑΤΟΙΒΕδ ΑΝΙΟδ δ.Α. ΓΚΑΝ0Ε 
Συσκευαστή: ΕΑΒΟΚΑΤΟΙΒΕδ ΑΝΙΟδ δ.Α. ΓΚΑΝΟΕ 
Υπευθύνου κυκλοφορίας: ΜΙΝΕΡΑΛ ΧΗΜΙΚΑ ΠΡΟΪΟΝΤΑ Α.Ε. 
ΣΥΝΘΕΣΗ: ΠΕΡΙΕΚΤΙΚΟΤΗΤΑ % 

ΦΟΡΜΑΛΔΕΫΔΗ 1.08 

ΑΛΚΥΛ-ΔΙΜΕΘΥΛ-ΒΕΝΖΥΛ- 
ΧΛΩΡΙΟΥΧΟ ΑΜΜΩΝΙΟ 0.12 

ΝΕΡΟ 98.80 


ΙΔΙΟΤΗΤΕΣ: Απολυμαντικές 

ΠΕΔΙΟ ΕΦΑΡΜΟΓΗΣ: Απολύμανση του περιβάλλοντος αέρα στις 
βιομηχανίες τροφίμων, έτσι ώστε να διατηρηθεί η μικροβιακή μόλυνση 
σε χαμηλά επίπεδα. 

ΙΔΙΑΙΤΕΡΕΣ ΠΡΟΦΥΛΑΞΕΙΣ: 1) Αποφύγετε επαφή με τα μάτια, 
φοράτε ειδική μάσκα προστασίας. 2) Σε περίπτωση επαφής με τα μάτια 
πλύνετε αμέσως με άφθονο μερό για 15 λεπτά περίπου κα ζητήστε ια¬ 
τρική συμβουλή. 3) Να μην καταποθεί. 4) Αν καταποθεί χορηγείται 
ενεργός φυτικός άνθρακας προκαλείται έμμετος και καλείται γιατρός. 
5) Φυλάσσετε μακρυά από παιδιά. 

Επισήμανση: 

Στην εσωτερική και εξωτερική συσκευασία του προϊόντος απαιτείται 
ν’ αναγράφονται τα στοιχεία που προβλέπονται από το άρθρ. 8 της Υπ. 
Απόφασης 10164/89 και το Φ.Ο. - ετικέττα. 

Πληροφοριακά στοιχεία: Ως το συνημμένο φύλλο οδηγιών χρήσης. 

Η άδεια κυκλοφορίας ισχύει μέχρι 31.12.97. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1992 
Ο Πρόεδρος 
Α. ΚΟΥΤΣΕΛΙΝΗΣ 


ΕΠΙΣΗΜΑΝΣΗ ΑΝΙΟδ δΡΑ 

Απολυμαντικό του περιβάλλοντος αέρα 
ΣΥΝΘΕΣΗ: 

Φορμαλδεϋδη 

Αλκυλ-διμεθυλ-βενζυλ-χλωριούχο αμμώνιο 

Νερό 

ΟΔΗΓΙΕΣ ΧΡΗΣΗΣ 

Ψεκασμός διαλύματος ΑΝΙΟδ δΡΑ στον περιβάλλοντα αέρα, προ- 
κειμένου να διατηρηθεί σε χαμηλά μικροβιακά επίπεδα. 

Απαραίτητη εργασία στις βιομηχανίες τροφίμων με ιδιαίτερες απαι¬ 
τήσεις ποιότητας, όσον αφορά το μικροβιακό φορτίο. 

Χρησιμοποιούνται κατάλληλες ψεκαστικές συσκευές. 

Διάλυση ΑΝΙΟδ δΡΑ προς ψεκασμό: 3 - 5%. 

Ο μέσος όρος συγκέντρωσης του ΑΝΙΟδ δΡΑ στον αέρα είναι 0.4 
ρρ«ι. 

Η ελάχιστη συγκέντρωση του ΑΝΙΟδ δΡΑ στον αέρα δεν δημιουργεί 
ανάγκη λήψεως προφυλαχτικών μέτρων. Παρ’ όλα αυτά, προτείνεται η 
χρησιμοποίηση του ΑΝΙΟδ δΡΑ το βράδυ μετά την παύση της εργα¬ 
σίας. 

Ο χώρος μπορεί να επαναχρησιμοποιηθεί μετά πάροδο μιας ώρας 
από το τέλος της απολύμανσης. 

ΑΣΥΜΒΑΤΟΤΗΤΕΣ: Δεν είναι συμβατά με αλκαλικά μέσα που 
προκαλούν την εξουδετέρωση της φορμαλδεϋδης, με ανιονικές τασιενερ¬ 
γές ουσίες που προκαλούν την εξουδετέρωση των ενώσεων τεταρτοτα¬ 
γούς αμμωνίου, καθώς επίσης και με ισχυρά οξέα και οξειδωτικά παρά- 
γωγα. 

ΠΡΟΦΥΛΑΞΕΙΣ - ΕΠΕΙΓΟΝΤΑ ΜΕΤΡΑ 

1. Αποφεύγετε επαφή με τα μάτια, φοράτε ειδική μάσκα προστασίας. 

2. Σε περίπτωση επαφής με τα μάτια, πλύνετε αμέσως με άφθονο 
νερό για 15 λεπτά περίπου και ζητείστε ιατρική συμβουλή. 

3. Να μην καταποθεί. 

4. Αν καταποθεί χορηγείται ενεργός φυτικός άνθρακας, προκαλείται 
εμμετός και καλείται γιατρός. 

5. Φυλάσσετε το προϊόν μακριά από παιδιά. 

ΣΥΣΚΕΥΑΣΙΑ 

Πλαστικά δοχεία των 25 1ε£. 

Εισάγεται συσκευασμένο από την: ΜΙΝΕΡΑΛ ΧΗΜΙΚΑ ΠΡΟΪΟ¬ 
ΝΤΑ, Μαντζαγριωτάκη 84, 176 76 ΚΑΛΛΙΘΕΑ, Τηλ.: (01) 
9510339, Τέλεξ: 221253 ΕΕνΐ ΟΚ, Γ»χ: (01)9510806. 

Τηλ. Κέντρον Δηλητηριάσεων: (01)7793777. 


1.08% 

0 . 12 % 

98.80% 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 




Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΚ 

λειτουργούν καθημερινά από 8.00' έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β* 

» 

23.000 

Υ) 

» » 

» 

Γ' 

» 

7.000 

δ) 

» » 

» 

Δ* 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

') 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

* 100 

* 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















